Radoslav Rochallyi

Mgr. Radoslav Rochallyi Ph.D. (* 1. máj 1980, Bardejov) je slovenský prozaik, básnik žijúci na Malte a v Česku.

 Životopis 
Narodený v roku 1980 v Bardejove. V rokoch 2012 až 2014 študoval a ukončil MBA štúdium na London International Graduate School. Získal certifikát z výtvarného umenia na Pratt Institute. Študoval aj filozofiu a matematiku (lineárna algebra). Do oblasti jeho tvorby patrí najmä filozofia a experimentálna poézia.Ph.D., slovenský autor básnickej zbierky, absolvent niekoľkých vysokých škôl, člen združenia Mensa – Záznam Národní knihovny ČR Bol členom organizácie Spolok slovenských spisovateľov (so sídlom v Bratislave). Bol členom združenia Mensa.

 Tvorba 
Debutoval zbierkou Panoptikum: haikai no renga (2004). Vo svojej tvorbe využíva formálne obmedzenia odvodené z matematiky, najmä z čísla φ (zlatý pomer), a pracuje s matematickou notáciou. K jeho poetike sa vyjadrili viacerí recenzenti; upozorňujú na prepojenie matematického formalizmu s voľným veršom, prácu s významom a vizuálnou štruktúrou textu. V roku 2018 získal druhé a tretie miesto v celoslovenskej súťaži Cena čitateľa 2018 Spolku slovenských spisovateľov.   Jeho tvorba zo zbierky PUNCH (r. v. 2020) bola publikovaná v mnohých časopisoch a antológiách publikovaných na amerických univerzitách ako napríklad na Stanford University, California State University, Dixie State University,  Olivet College,  alebo Las Positas College.

Matematické prvky ako symetria, geometria, rovnice a čísla sú bežnými témami v jeho tvorbe. Rochallyi pomocou širokej škály médií vytvára vizuálne vzory. Využíva matematický jazyk ako organizačný princíp a zároveň používa matematické symboly na popis intonačného zápisu, alebo na definovanie rôznych typov špecifikácií, ktorých sémantiku je jednoduchšie alebo efektívnejšie vyjadriť v ne-slovnej podobe. Jeho poézia je interpretovaná aj ako kritika sémantiky.

Výber z jeho tvorby vyšiel aj v periodikách v USA, UK a inde.  

 Poézia Zlatého rezu 
Autorova autorská forma (Golden Ratio Poetry) vychádza z čísla φ ≈ 1,618034. Obmedzenie určuje počet slov alebo slabík v riadkoch, typický zápis má podobu 1/6/1/8/(0)/3/3. Cieľom je dosiahnuť formálnu štruktúru básne podľa postupnosti číslic čísla φ.

 Rovnicová poézia 
Rovnicová poézia využíva matematický jazyk a symboly ako organizačný princíp textu (napr. zápis intonácie či špecifikácií). Autor zdôrazňuje formálne pravidlá- vzorce a symetrie- pričom význam rovníc nie je prioritou, prvoradé je presné zachovanie formy.

 Vektorová poézia 
Vektorová poézia  ktorú autor používa je experimentálna poetická forma, ktorá nahrádza alebo dopĺňa slová vektormi (smerom a dĺžkou) a rozmiestňuje text v priestore a čase tak, aby vizuálne sprostredkoval význam básne. Pracuje so sémantikou a sémiotikou vektorov vo vektorovom priestore.

 Dielo 
 Poézia 
 2004 – Panoptikum: haikai no renga, ISBN 978-1981294893
 2014 – Yehidah, ISBN 978-1523354542
 2015 – Golden Divine (SK), ISBN 978-80-263-0877-5
 2015 – Krv, ISBN 978-80-972031-7-7
 2016 – Torwalden, ISBN 978-1534848702
 2018 – Mechanika všednosti, ISBN 978-80-8202-030-7
 2018 – Arété, ISBN 978-80-8202-041-3
 2019 – DNA: Canvases of Poetry [EN], ISBN 978-80-973501-2-3
 2019 – DNA: Leinwänden der Poesie [DE], ISBN 978-80-973501-1-6
 2020 – PUNCH [EN],  ISBN 978-8097373702
 2021 – # mathaeata [EN],  ISBN ‎ 978-8097373719
 2022 – Rovnicová poézia, Bratislava: Drewo a srd, 96 p.

 Próza 
 2017 – List pre syna, ISBN 978-80-263-1195-9
 2019 – Mythra Invictus, ISBN 978-80-8202-085-7
 2020 – ESSE - Vety o morálke a moci, ISBN 978-80-9735-013-0

 Referencie 

 Iné projekty 

Kategória:Osobnosti z Bardejova
Kategória:Slovenskí spisovatelia
Kategória:Slovenskí básnici
Kategória:Slovenskí prozaici
Kategória:Slovenskí filozofi
Kategória:Mensania